לו טיילור פוצ'י

לו טיילור פוצ'י (באנגלית: Lou Taylor Pucci; נולד ב-27 ביולי 1985) הוא שחקן אמריקאי.

 ביוגרפיה 
פוצ'י נולד בסיסייד הייטס (אנ'), ניו ג'רזי. אמו, לינדה פארבר, היא דוגמנית ומלכת יופי לשעבר (מיס יוניון קאונטי), ואביו, לואיס פוצ'י, גיטריסט שניגן בלהקות The Watch ו-Leap of Faith. יש לו שני אחים. בגיל שנתיים עברה משפחתו לקינסבורג (אנ'), ניו ג'רזי. הוא בוגר של התיכון הקתולי, אקדמיית האחים הנוצרים (אנ') בלינקרופט (אנ').

 קריירה 
פוצ'י שיחק לראשונה בגיל עשר בהפקת המחזמר "אוליבר!" בעיר הולדתו. שנתיים לאחר שיחק בברודוויי במחזמר "צלילי המוזיקה".

בשנת 2005 שיחק בסרטו של אריה פוסין, "מצוץ מהאצבע", במיני-סדרה של HBO "אימפריות נופלות", ובתפקיד הראשי בסרטו של מייק מילס, "שכונה בהפרעה", עליו קיבל את פרס חבר השופטים המיוחד על משחק בפסטיבל סאנדנס ב-2005. פרס דוב הכסף לשחקן הטוב ביותר בפסטיבל ברלין 2005. באותה שנה הופיע בקליפ "Jesus of Suburbia" של גרין דיי.

בשנת 2009,שיחק פוצ'י בשלושה סרטים שהוקרנו בפסטיבל סאנדנס: "ראיונות קצרים עם גברים נתעבים", בבימויו של ג'ון קרסינסקי; "לילות אל. איי", עם בילי בוב תורנטון, וינונה ריידר, קים בייסינגר ומיקי רורק, המבוסס על אוסף הסיפורים הקצרים של ברט איסטון אליס באותו השם; ובסרט "איש התשובות" עם ג'ף דניאלס ולורן גרהאם. פוצ'י היה גם חבר בצוות השופטים בתחרות הסרטים הקצרים.

לפוצ'י היו תפקידים במספר סרטי אינדי במהלך החלק האחרון של העשור. בשנת 2013 הוא שיחק בתפקיד ראשי שגילם גבר אוטיסט ב"סיפורו של לוק", לצד סת' גרין. באותה שנה שיחק בסרט "מוות אכזרי", המבוסס על הסרט המקורי של סם ריימי משנת 1981 ותפקיד ראשי במותחן "Spring". בנובמבר 2014, שיחק בתפקיד טדי קורטני בסדרה "חוק וסדר: מדור מיוחד" וב"שיקגו PD".

בשנת 2015 שיחק בסרט האימה "הרכוש של אווה". בשנת 2016 כיכב לצד מייקל שאנון במותחן המערבון "Poor Boy", שהוקרן בבכורה בפסטיבל הסרטים טרייבקה באפריל 2016.

בשנת 2018, פוצ'י כיכב אורח בשלושת הפרקים הראשונים של סדרת הטלוויזיה "את". 

בשנת 2019 הוא שיחק בתפקיד אורח בסדרת הקומדיה "הכי גרועים שיש", ולאחר מכן שיחק בתפקיד חוזר בסדרה "אימה אמריקאית: 1984".

 פילמוגרפיה 
 קולנוע 
שנהסרטתפקידהערות2002בקצב נשי (אנ')קווין2005מצוץ מהאצבע (אנ')ג'סטין קובשכונה בהפרעה (אנ')לי2006פאסט פוד (אנ')ג'רלד 'פאקו'Fifty Pillsדארןעלילות סאות'לנדמרטין קיפובר2007The Go-Getterמרסר2008Explicit Illsג'ייקובלילות אל.איי. (אנ')טים2009איש התשובות (אנ')קריס לוקאסראיונות קצרים עם גברים נתעבים (אנ')אווןשרופים (אנ')קמע מס' 1Horsemen אלכס ברסליןהנשאים (אנ')דני2010Brotherhood קוויןבגינרסקוסם2011The Music Never Stopped גבריאל סויירThe Legend of Hell's Gate: An American Conspiracyלילד קראו קלי2012ג'ק ודיאן (אנ')טוםThe Story of Lukeלוק2013All Together Nowרוןמוות רצחניאריק2014Spring אוון2015Ava's Possessionsבן2016Poor Boyרומיאו גריגסגם מפיק בפועל2018A.X.L. (אנ')רנדל2022Moon Manorאנדרו2023הבעלים לשעבר (אנ')אהרון2025Touch MeTBAWinthropווינט'רופThe Avalancheבני

 טלוויזיה 
שנהסדרהתפקידהערות2005אימפריות נופלות (אנ')ג'ון ווסמיני סדרה2006חוק וסדר: כוונה פליליתג'ואי פרוסטפרק: "Cruise to Nowhere"2012בנותאריקפרק: "The Return"2014חוק וסדר: מדור מיוחדטדי קורטניפרק: "Chicago Crossover"שיקגו PDפרק: "They'll Have to Go Through Me"קוד שרוףהיטפרק: "Up Helly Aa"2016Falling Waterאנדי3 פרקים2018אתבנג'י אשבי3 פרקים2019הכי גרועים שיש (אנ')נוק נוק3 פרקיםיאנגרטרוויס ג'ייסוןפרק: "Merger, She Wrote"אימה אמריקאית: 1984ג'ונאס שוואר5 פרקים2021חסרי בושהלו מילקוביץ'פרק: "Slaughter"2021–2023פיזיקל (אנ')טיילרתפקיד ראשי (עונות 1–2)
הופעת אורח (עונה 3); 20 פרקים2025דרדוויל: נולד מחדשאדם3 פרקים

 קליפים 
שנהכותרתאמןתפקיד2005Jesus of Suburbiaגרין דייג'ימי הקדוש/ישו מהפרברים

קישורים חיצוניים



 הערות שוליים 

קטגוריה:זוכי פרס סאנדנס
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1985